આ બંને દેશના મોટાભાગના પાર્ટીસીપન્ટ્‌સ માનતા હતા કે જ્યારે સ્ત્રીની પર્સનલ લાઇફની વાત આવે છે ત્યારે તેની ઇન્ટ્યુશન (છઠ્ઠી ઇન્દ્રિય) વધારે બહેતર હોય છે. બંને દેશોના ૬૩ ટકા જેટલા લોકોએ માન્યું કે યોગ્ય રોમેન્ટિક પાર્ટનરની પસંદગી કરવામાં સ્ત્રીઓની ઇન્ટ્યુશન પુરૂષોની સરખામણીએ ચડિયાતી અને સચોટ હોય છે. સ્ત્રી ઓળખી શકે છે કે, કયો પુરૂષ એને કમ્પેરેટીવલી વધારે પ્રેમ કરે છે કે કરશે. જો કે લોકોમાં આમ પણ કોમનલી એવી માન્યતા છે કે પુરૂષની આંખો કે હાવભાવ પરથી તેની નિયત વિશે મોટાભાગની સ્ત્રીઓ આગાહી કરી શકે છે. અને સ્પર્શને તો પારખી જ શકે છે. પુરૂષોના કે અન્ય સ્ત્રીઓની લાગણીઓને સ્ત્રીઓ વધુ સચોટ રીતે મોટેભાગે સંવેદી શકે છે. એટલું જ નહીં આ સ્કિલ સ્ત્રીઓમાં નાનપણથી જ ડેવલપ થઈ જાય છે. ઑફ કોર્સ એમાં એજ્યુકેશન અને ઉછેર મોટો ભાગ ભજવે છે. ઈમોશનને ઓળખવામાં એવરેજ રીતે જોઈએ તો સ્ત્રીઓ પુરૂષો કરતાં વધારે સ્કોર કરી જાય છે.